કોઈ નવોસવો ચિત્રકાર પણ આજના જમાનામાં સો યુરોમાં જગપ્રસિદ્ધ ચિત્રકાર વાન ગોહના સનફલાવરની નકલ ન વેચે. પણ જીવનકાળ દરમ્યાન જેનું એક પણ ચિત્ર વેચાયું નહોતું અને મૃત્યુબાદ જેને અપ્રતિમ ખ્યાતી મળી હતી અને જેના ચિત્રો કરોડોમાં વેચાયા હતા એવા વાન ગોહની જેમ આજ સુધીમાં વિન્સેન્ટનું પણ એક પણ ચિત્ર વેચાયું ન હોવાના કારણે વિન્સેન્ટ એનું ચિત્ર પાણીના ભાવે પણ વેચવા તૈયાર થયો હતો. એના માટે તો ફક્ત એનું ચિત્ર વેચાય, એના ચિત્રને કોઈ ખરીદે, એ જ બહુ મોટી વાત હતી. પૈસાની એને પરવા નહોતી. વાન ગોહની જેમ એ નિર્ધન નહોતો.